Hem gaudit molt a la masia Mas Madrena! Ha estat una gran estada.

Els seus propietaris son un encant. Molt atents, ens van fer un tou de recomanacions tant de botigues on anar a comprar, com de sortides en bicicleta i llocs per gaudir amb els nens.

La casa, situada al costat d’un camp de gira-sols i de sembra, resulta encisadora i s’hi respira una gran pau i tranquil·litat. Per dintre, les estàncies son espaioses i esta molt neta. La miqueta de calor als vespres es podia combatre amb un parell de ventiladors de peu que hi tenen i obrin les finestres per afavorir l’entrada de l’aire fresquet de la nit sense por al mosquits ja que hi tenen mosquiteres a totes les finestres!

Ara bé, el gran avantatge de la casa és el gran terreny que té amb una gran taula rodona i una piscina privada per enjoï dels menuts i no tan menuts ;). I val a dir, que a la nit era un goig estirar-se a les gandules del jardí i gaudir dels estels i de les cuques de llum que centellejaven entre els arbres que hi tenen.

Ens en duem un gran record de la nostra estada en família a Mas Madrena!